Rundetårn

La Rundetårn (dane "Ronda Turo", malmoderna skribo: Rundetaarn) estas turo situanta en la ĉefurbo de Danio, Kopenhago. La konstruaĵo funkcias kiel observatorio, kaj estas parto de la konstruaĵaro de la Universitato de Kopenhago. La turo estis starigita laŭ ordono de Kristano la 4-a, reĝo de Danio. La turstrukturo estas najbara al la Triunua Preĝejo. Konstruado daŭris inter 1637 kaj 1642 sub la superrigardo de Hans van Steenwinckel la juna. La observatorio en la turo estas unu el la plej malnovaj en Eŭropo. En la 17-a kaj 18-a jarcentoj kelkaj famaj astronomoj laboris ĉe la ejo, inkluzive: Ole Rømer kaj Feder Horbow. Kun la paso de la tempo Rundetårn fariĝis unu el la plej rekoneblaj simboloj de Kopenhago. En 1728 ekbrulis fajro en Kopenhago kaj la Preĝejo de la Triunuo estis grave damaĝita, sed ĝi estis restarigita. En 1861 la universitato establis novan observatorion kaj Rundetårn fariĝis amatora observatorio. Unuflanke de la turo aperas la eksplicita nomo de la reĝo en oraj literoj skribitaj. Interne de la turo ne estas ŝtuparo kaj la supreniro al la supro de la turo estas farita per spirala deklivirejo. Eksteraj ligiloj La retejo de la observatorio